Sutarties 1 priedas

**PROJEKTAVIMO TECHNINĖ UŽDUOTIS**

***VAIKŲ LOPŠELIO - DARŽELIO, ESANČIO J. KUMPIO G. 1, KAUNE, TECHNINIO DARBO PROJEKTO PARENGIMO, STATINIO PROJEKTO VYKDYMO PRIEŽIŪROS PASLAUGŲ TIEKIMO IR ATNAUJINIMO – MODERNIZAVIMO (KAPITALINIO REMONTO) DARBŲ ATLIKIMO***

**Objekto pavadinimas.** Mokslo paskirties pastato 1C2p lopšelio– darželio esančio J. Kumpio g. 1, Kaune techninio darbo projekto parengimas.

**1.** **Statytojas** – Kauno miesto savivaldybės administracija.

**2. Statybos rūšis –** Atnaujinimas – modernizavimas (Kapitalinis remontas).

**3. Statinio paskirtis** – Negyvenamasis pastatas, mokslo paskirties pastatas.

**4. Statinio kategorija** – Ypatingas statinys.

**5. Statybos vieta** – Kumpio g. 1, Kaunas.

**6. Projekto rengimo etapas** – Techninis darbo projektas.

Esamame pastate 1C2p (J. Kumpio g. 1, Kaune) planuojama įrengti lopšelį–darželį (2 lopšelio grupes po 15 vaikų, 3 darželio grupes po 20 vaikų ir vieną mišrią grupę neįgaliesiems 10 vaikų), kurį lankys apie 100 vaikų. Pastato 1C2p bendras plotas 1118,62 kv. m. Planuojama, kad įstaigoje dirbs apie 30 darbuotojų.

**PAGRINDINIAI REIKALAVIMAI**

**TECHNINIAM DARBO PROJEKTUI PARENGTI IR KAPITALINIO REMONTO (ATNAUJINIMO – MODERNIZAVIMO) DARBAMS ATLIKTI**

1. Parengtas techninis darbo projektas privalo atitikti Lietuvos Respublikoje galiojančius Statybos techninius reglamentus, statybos įstatymą, Lietuvos higienos normą HN 75:2016 ,,Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ ir kitus teisės aktus. Projektuojant atsižvelgti į ,,Ikimokyklinio ugdymo įstaigų edukacinių erdvių modernizavimo rekomendacijas.“ Medžiaga – tinklalapyje (http://www.projektas-aikstele.lt). Techninis darbo projektas turi būti parengtas taip, kad įgyvendinus energetinį efektyvumą didinančias priemones būtų pasiekta ne mažesnė kaip C pastato energetinio naudingumo klasė (Lietuvos Respublikos Vyriausybės 2014 m. lapkričio 26 d. nutarimas ,,Dėl viešųjų pastatų energetinio efektyvumo didinimo programos patvirtinimo“).

2. Rengiant techninį darbo projektą visi sprendiniai derinami su užsakovu.

3. Tiekėjas suderina techninį darbo projektą su atitinkančiomis institucijomis statybą leidžiančiam dokumentui gauti.

4. Užsakovas organizuoja ir apmoka už Statinio techninio darbo projekto bendrąją ekspertizę.

5. Tiekėjas atlieka visus atnaujinimo (modernizavimo) darbus, suprojektuoja **visą įrangą pagal** parengtą ir suderintą su Užsakovu techninį darbo projektą ir Sutartyje nurodytas sąlygas.

**6. Projektuojant įrenginius ir jų išdėstymą sklypo teritorijoje derinti su užsakovu, parengti jų technines specifikacijas. Techninėje specifikacijoje negali būti nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba.**

**TECHNINIO DARBO PROJEKTO APIMTIS IR DETALUMAS**

1. Pilnos sudėties techninį darbo projektą parengti pagal Statybos techninio reglamento STR 1.04.04:2017 ,,Statinio projektavimas, projekto ekspertizė“ reikalavimus, Lietuvos higienos normą HN 75:2016 ,,Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ ir kitus teisės aktus. Statinio projekto dalys turi būti parengtos taip, kad įvykdžius statybos darbus, statinys tenkintų esminius statinio reikalavimus ir būtų užtikrintas jo funkcionalumas, komfortas ir estetiniai reikalavimai.

2. Statybos skaičiuojamosios kainos nustatyme parengti lokalines sąmatas.

3. Parengti tris techninio darbo projekto komplektus ir vieną kompiuterinę laikmeną.

4. Pagal sudarytą sutartį atlikti statinio projekto vykdymo priežiūrą, vadovaujantis parengtu techniniu darbo projektu, statybos techniniu reglamentu STR 1.06.01:2016 ,,Statybos darbai. Statinio statybos priežiūra“ ir kitais teisės aktais.

**TECHNINIO DARBO PROJEKTO SUDEDAMOSIOS DALYS**

**1. Bendroji** pagalStatybos techninio reglamento STR 1.04.04:2017 ,,Statinio projektavimas, projekto ekspertizė“ reikalavimus.

**2. Sklypo sutvarkymo (sklypo plano)** dalis.

2.1. Nuardyti seną tvorą ir aptverti darželio teritoriją nauja segmentine metaline tvora, ne žemesne kaip 1,5 m. Viena tvoros kraštinė (56,98 m), ribojanti darželio teritoriją ir kaimyninį sklypą, turėtų būti aklina, ne žemesnė kaip 1,7 m aukščio. Tvoroje įrengti **2 (dvejus)** vartus su kodinėmis spynomis. Vieni vartai skirti įvažiuoti transportui į darželio kiemą, kiti – transportui įvažiuoti iš J. Kumpio g. iki rampos prie maisto sandėlių, **3** (trys) varteliai (su kodinėmis spynomis) įeiti pėstiesiems.

2.2. Numatyti senų medžių, tujų ir kt. kirtimą. Atlikti teritorijos planiravimą, išlyginti teritoriją, numatyti lietaus vandens nuvedimą. Likusioje teritorijos dalyje, kur bus neįrengta sporto aikštelė, pėsčiųjų takai, bei automobilių stovėjimo aikštelė, išlyginti ir įrengti veją.

2.3. Darželio teritorijoje išardyti seną asfalto dangą. Sutvarkyti teritoriją, įrengiant pėsčiųjų takus iš betoninių trinkelių (aplinkui pastatą, prie įėjimų į pastatą ir prie įėjimų į teritoriją). Betoninės trinkelės 2-3 atspalvių. Įrengti automobilių stovėjimo aikštelę (ne daugiau kaip 5 mašinoms), danga – asfaltbetonio**.**

2.4. Teritorijoje įrengti **130 kv. m** sporto aikštelę iš liejamos guminės dangos. Dangos storis – ne mažesnis kaip **14 mm.** Smūgį silpninanti danga turi atitikti saugumo reikalavimus pagal EN-1177 arba jiems lygiavertį standartą. Danga klojama ant kieto pagrindo (asfaltas, betonas). Danga turi būti ekologiška, chemiškai neutrali, neslidi, neblunkanti, atspari tiek oro permainoms, tiek vandeniui, tiek UV spinduliams, ilgaamžiška, pasižyminti žemais dangos priežiūros kaštais.

2.5. Įrengti šiukšlių konteinerių stoginę.

2.5.1. Statinio išmatavimai: ne mažiau kaip – ilgis 3 m, plotis 2 m, aukštis 2,5 m.

2.5.2. Statinio medžiagos: metalinis rėmas, sienos segmentinės (metalinio tinklo), stogas dengtas skardos lakštais, grindinio danga – trinkelės.

2.7. Lopšelio – darželio teritorijoje **suprojektuoti** žaidimų aikšteles, išskiriant veiklos zonomis (krepšinio, judrioji, smėlio, kūrybinių erdvių ir pan.). Projektuojant žaidimų aikštelių, įrenginių techninės specifikacijos išdėstymą, automobilių stovėjimo aikštelės ir pėsčiųjų takų įrengimo vietas derinti su užsakovu. **Pasiūlyme žaidimų aikštelių įrangos kainos nurodyti nereikia**, **pati įranga bus perkama atskiru pirkimu**.

**Suprojektuoti vaikų žaidimo aikštelių įrenginių išdėstymą sklypo teritorijoje, parengti jų technines specifikacijas.** Nurodomi planuojamų vaikų žaidimo aikštelių pageidaujami matmenys:

2.7.1. Du mediniai nameliai – pavėsinės. Vieno namelio matmenys – apie 6 m x 5 m, kito namelio matmenys– apie 4 m x 3 m.

2.7.2. Aštuoni mediniai suoliukai su atlošu: penki suoliukai (ilgis ne mažiau 1,20 m; sėdimos dalies plotis ne mažiau 30 cm); trys suoliukai (ilgis ne mažiau 1,2 m; sėdimos dalies plotis ne mažiau 45 cm). Po sėdima dalimi įrengiama daiktadėžė su užraktu.

2.7.3. Du gimnastikos kompleksai – žirafa su krepšinio lenta lanku ir tinkleliu. Gaminio šonai (dvi žirafos) iš abiejų pusių sujungti laipiojimui skirtais plieniniais strypais, o iš vienos pusės papildomai pritvirtinta krepšinio lenta. Aukštis apie 2,60 m, ilgi ne mažiau 1,5 m, plotis ne mažiau 0,80 m,

2.7.4. Vienas traukinukas, ilgis ne mažiau 10,8 m, plotis nemažiau 1,40 m.

2.7.5. Vieną batutą, įleidžiamą į žemę, skersmuo (su išorės kraštinėmis) apie 2,50 m.

2.7.6. tris sūpynes spyruokliukus: spyruokliukas – visureigis: ilgis ne mažiau 1,10 m, plotis nemažiau 0,76 m, spyruokliukas – pasaulio šalys: ilgis ne mažiau 1,00 m, plotis ne mažiau 1,0 m, spyruoliukas – arkliukas: ilgis ne mažiau 0,80 m, plotis ne mažiau 0,25 m.

2.7.7. Dvi žaidimų aikšteles:

– vieno įrenginio matmenys: ne mažiau 4,30 m x 2,25 m. Daugiafunkcinis įrenginys sudarytas iš: 2 platformų – bokštelių. Bokšteliai sujungti tarpusavyje (platforma) laipiojimo tilteliu (su vientisu mediniu pagrindu), 2 nerūdijančio plieno čiuožyklos su apsauginiais bortais, lėtėjimo zona ir pagalbiniu rėmu prieš nusileidimą, atsparus slydimui užlipimo takelis, (įėjimas į vieną bokštelį).

– kito įrenginio matmenys: ne mažiau 5,80 m x 3,30 m. Daugiafunkcinis įrenginys sudarytas iš: 2 platformų – bokštelių (visi bokšteliai turi būti su įrengtais stogeliais). Bokšteliai sujungti tarpusavyje laipiojimo tilteliu, judančiu laipiojimo takeliu (su vientisu mediniu pagrindu) ir plastikiniu pralindimo cilindru (vamzdžiu); 1 nerūdijančio plieno čiuožyklos (išėjimas iš 2-jų bokštelių) su apsauginiais bortais, lėtėjimo zona ir pagalbiniu rėmu prieš nusileidimą, 2-ji atsparūs slydimui laipteliai (įėjimai į bokštelius).

2.7.8. Penkias smėlio dėžes: trijų smėlio dėžių matmenys ne mažiau kaip 1,40 m x 1,40 m Dėžių kraštai ne mažiau kaip 20 cm pločio pritaikyti sėdėjimo vietoms. Prie smėlio dėžių įrengiamas reguliuojamas stogelis, kuris būtų transformuojamas į smėlio dėžės uždengimą, bei apsaugotų vaikus nuo saulės. Kitų dviejų smėlio dėžių plotas ne mažiau kaip 2,0 m x 3,0 m, jos turi būti uždengiamos. Dėžių kraštai ne mažiau 30 cm pločio pritaikyti sėdėjimo vietoms.

2.7.9. Vieną vertikalią švytuoklinę sūpynę (voratinklį), įrenginio matmenys apie 3,80 m x 1,70 m.

2.7.10. Dvi klasikines horizontalias balansines– svyruoklines sūpynes, įrenginio matmenys apie 3,20 m x 0,42 m.

2.7.11. Keturias lauko (parko) šiukšliadėžes, talpa ne mažiau 20 litrų.

**3. Architektūros dalis:**

3.1. Pastatų fasadų šiltinimas. Įrengti ventiliuojamą fasadą vandalizmo poveikiui maksimaliai atspariomis medžiagomis (**danga drėgmei – atsparios HPL fasadinės plokštės, „Lego“ fasadas -– kelių spalvų (dekoratyvus)**, termoizoliacijai numatyti akmens vatą).

Šiltinant fasadą keičiamos išorinės ir vidinės palangės. Vidinės palangės turi būti laminuotos, pagamintos iš atsparių drėgmei drožlių plokščių, išorinės palangės turi būti derinamos prie lietaus nuvedimo sistemų. Atlikti viso fasado apdailą. Rampos grindis išlyginti ir iškloti akmens masės plytelėmis atspariomis šalčiui bei slydimui. Kolonas nušveisti, nugruntuoti ir nudažyti antikoroziniais dažais.

3.2. Pastato 1C2p cokolio ir rūsio sienų šiltinimas. Sienos atkasamos, nuplaunamos. Po žeme esanti cokolio dalis turi būti suremontuota, plyšiai (jei yra) – užtaisomi. Po paruošimo sienos hidroizoliuojamos, šiltinamos. Rūsio sienos šiltinamos iki apačios, cokolis, kur nėra rūsio, šiltinamas ne mažiau 700 mm nuo žemės paviršiaus. Šiltinimo medžiaga – geoporo plokštės. Atliekama cokolio apdaila.

3.3 Pastato perimetru įrengiama nuogrinda iš betono trinkelių. Išardomas esamas neveikiantis drenažas ir įrengiamas naujas. Įrengiamas rūsio perdangų apšiltinimas. Pastato pagrindinį įėjimą pritaikyti žmonių su negalia reikmėms.

3.4. Projektuojami nauji ir keičiami visi esami langai. Projektuojant naujus langus (jeigu būtina pagal normatyvus), sumažinti langų dydžius, o buvusios angos turi būti užtaisomos apšiltinamos, atliekama fasado apdaila. Langai varstomi su horizontaliomis orlaidėmis, atitinkantis normines šilumos perdavimo koeficientų vertes. Sumontuoti langai turi būti su atidarymo ribotuvais. Pastate 1C2p keičiamos visos vidaus ir lauko durys. Durys turi atitikti visus priešgaisrinius ir akustinius reikalavimus. Visos durys turi būti su apsauga nuo prispaudimo ar privėrimo traumų. Visos durys – lygios, be papildomų raštų ir faktūrų.

3.5. Iš kiemo pusės esamas vidurinis įėjimas į pastatą naikinamas, prie kitų 2-jų įėjimų įrengiami tambūrai. Tambūrų konstrukcijos turi būti pagamintos iš ,,šiltų“ aliuminio lydinio profilių su poliamidiniais termoizoliatoriais. Profiliai turi būti pagaminti iš aliuminio lydinio, nudažyti elektrostatiniu milteliniu būdu ir padengti atmosferos poveikiams atsparia danga. Pertvaros stiklinimui naudoti stiklo paketus su selektyviniu įstiklinimu. Durys turi būti įstiklintos grūdintu stiklu. Prie tambūrų įrengiami nauji lauko laiptai. Sutvarkomas įėjimas iš kiemo pusės į rūsį (stogelis, laiptai).

3.6. Nuo pastato 1C2p denginio nuardomas esamas apšiltinimas (šlakas ir kt.). Įrengiamas pastato denginio naujas apšiltinimas (termoizoliacijai – numatyti akmens vatą). Keičiamos lietaus nuvedimo sistemos (latakai, lietvamzdžiai ir kt.). Išėjimui į palėpę įrengiami sandariai uždaromi nauji liukai. Sutvarkomi visi virš įėjimų į pastatą ir virš rampos esami stogeliai. Nuardoma sena danga, suformuojami nuolydžiai, įrengiama nauja dviejų sluoksnių ruloninė danga apskardinama, įrengiami lietvamzdžiai.

3.7. Pastate 1C2p numatomas visų patalpų remontas. Visose patalpose išardoma esama grindų danga, nuvalomas ir išlyginamas grindų paviršius. Prieš klojant plyteles drėgnose (sanitarinių mazgų, virtuvės ir kt.) patalpose, būtina įrengti hidroizoliaciją. Visų įstaigos patalpų grindys ir sienos turi būti lygios, o jų apdaila lengvai valoma drėgnu būdu ir atspari valymo priemonėms. Prieš sienų ir lubų dažymo bei plytelių klojimo darbus sienos ir lubos nuvalomos, nuo sienų nudaužomos senos plytelės, sienos ir lubos – išlyginamos. Jei perdanga labai nelygi, ją ~~galima~~ dengti gipso kartono plokštėmis. Lubos turi būti vientisos – be sujungimų. Lubos glaistomos ir dažomos. Sienos glaistomos ir dažomos vandeniniais plaunamais dažais.

3.8. Pastato 1C2p rūsio patalpų grindys klojamos iš akmens masės plytelių. Sienos – 1,5 m aukščio išklojamos plytelėmis. Virš plytelių sienos ir lubos dažomos. Rūsio patalpose R-5, R-6, R-3 įrengiamas sanitarinis mazgas (dušas, praustuvas, klozetas). Patalpose R-1, R-2, įrengiamos: patalpos kiemsargiui, staliui ar kt. darbininkui, persirengimo - poilsio vieta, patalpa vaikų darbinei veiklai (sodo ir daržo inventoriui sudėti ir panašiai). Rūsio patalpoje R-7 įrengiamos švarių ir nešvarių skalbinių patalpos.

Rūsio patalpose įrengiamos šios inžinerinės sistemos: nuotekų, vandentiekio, elektros instaliacijos (apšvietimo), šildymo, vėdinimo.

3.9. Pastato 1C2p visų įėjimų, laiptų, tambūrų, laiptinių aikštelių ir laiptinių pakopų grindys įrengiamos iš akmens masės arba klinkerio plytelių. Prie lauko laiptų ir laiptinėse įrengiami nauji turėklai. Laiptų maršai išlyginami betono sluoksniu, visos pakopos turi būti vienodo aukščio. Visos laiptų pakopos išklojamos atspariomis slydimui specialiomis laiptų plytelėmis su užapvalinta atbraila. Plytelės, klijuojamos lauke, turi būti atsparios šalčiui, bei slydimui.

Laiptinių sienos ir lubos – dažomos. Projektuojant, sprendinius derinti su užsakovu.

3.10. Pastato 1C2p pirmame aukštuose esančių koridorių grindys įrengiamos iš homogeninės PVC grindų dangos. Sienos, lubos – dažomos.

**3.11. Pastato 1C2p I aukšto** patalpose (1-1, 1-46, 1-43, 1-45 ir patalpos 1-3 ½ dalyje) pagal Lietuvos higienos normų HN 75:2016 reikalavimus įrengiama lopšelio grupė (su priėmimo–nusirengimo, tualetų – prausyklų, žaidimų – miegamojo ir virtuvėlės patalpomis). Išgriaunamos esamos pertvaros tarp patalpų 1-1 ir 1-1-3. Patalpa 1-3 padalinama pusiau įrengiant pertvarą. Išgriaunamos pertvaros tarp patalpų 1-44 ir 1-45. Tarp patalpų 1-1 ir 1-46 įrengiamas įėjimas. Esamos grindys nuardomos iki perdangos. Perdanga apšiltinama iš viršaus. Žaidimų – miegamojo, sanitarinių mazgų ir priėmimo–nusirengimo patalpose **įrengiamos šildomos grindys**. Tualetų – prausyklų patalpose grindų danga įrengiama iš akmens masės plytelių. Sienos (iki lubų) – iš keramikinių plytelių. Lubos – dažomos. Žaidimų – miegamojo, priėmimo–nusirengimo patalpose grindų danga įrengiama iš homogeninės PVC dangos. **Grindų danga ekologiška, patvari, aukštos kokybės, slopinanti 15-19 dB garsą, su padidinta paviršiaus apsauga ir dviguba ultravioletinių spindulių poveikiui atsparia apdaila.** Sienos ir lubos – dažomos. **WC pertvaros įrengiamos iš vienspalvių aukšto slėgio laminato (HPL plokščių)**. Lopšelio patalpose pagal Lietuvos higienos normų HN 75:2016 reikalavimus įrengiama virtuvėlė, kurioje būtų įrengta dviguba nerūdijančio plieno plautuvė indams plauti, maišytuvas. Grindų danga – akmens masės plytelės, sienos išklijuojamos keramikinėmis plytelėmis iki lubų. Lubos – dažomos.

**3.12. Pastato 1C2p I aukšto** patalpose (1-16, 1-20, 1-21, 1,22, 1-23, 1,24, 1-25, 1-26) pagal Lietuvos higienos normų HN 75:2016 reikalavimus įrengiama mišri (lopšelio – darželio) grupė neįgaliesiems (su priėmimo–nusirengimo, žaidimų – miegamojo, tualetų-prausyklų ir virtuvėlės patalpomis). Išgriaunamos esamos pertvaros tarp šių patalpų: 1-20 ir 1-16, 1-20 ir 1-21, 1-25 ir 1-26, 1-24 ir 1-23. Patalpoje 1-22 suprojektuoti įėjimą ir priėmimo – nusirengimo patalpas. Patekimui į patalpą 1-22 įrengti įėjimą, pritaikytą žmonių su negalia reikmėms.

Esamos grindys nuardomos iki perdangos. Perdanga apšiltinama iš viršaus. Žaidimų miegamojo, sanitarinių mazgų ir priėmimo–nusirengimo patalpose **įrengiamos šildomos grindys**. Tualetų prausyklų patalpose grindų danga įrengiama iš akmens masės plytelių. Sienos (iki lubų) – iš keramikinių plytelių. Lubos – dažomos. Žaidimų, miegamojo, priėmimo–nusirengimo patalpose grindų danga įrengiama iš homogeninės PVC dangos. **Grindų danga ekologiška, patvari, aukštos kokybės, slopinanti 15-19 dB garsą, su padidinta paviršiaus apsauga ir dviguba ultravioletinių spindulių poveikiui atsparia apdaila.** Sienos ir lubos dažomos. **WC pertvaros įrengiamos iš vienspalvių aukšto slėgio laminato (HPL plokščių).** Lopšelio patalpose pagal Lietuvos higienos normų HN 75:2016 reikalavimus įrengiama virtuvėlė, kurioje būtų įrengta dviguba nerūdijančio plieno plautuvė indams plauti, maišytuvas. Grindų danga – akmens masės plytelės, sienos išklijuojamos keramikinėmis plytelėmis iki lubų. Lubos – dažomos.

**3.13. Patalpoje** **1-35,** išgriaunant esamas pertvaras, įrengiama virtuvė suprojektuojant joje visą būtiną įrangą. Suprojektuoti ir įrengti visų inžinerinių sistemų prijungimą prie projektuojamos įrangos. Įrengti elektros instaliaciją, apšvietimą, vandentiekio, nuotekų, šildymo ir vėdinimo sistemas. Grindų danga – akmens masės plytelės. Sienų apdailą (iki lubų) numatyti iš keramikinių plytelių. Lubos – dažomos.

**Suprojektuoti visą nurodytą virtuvės įrangą, parengti įrangos technines specifikacijas. Projektuojant įrangą ir jos išdėstymą, derinti su užsakovu. Pasiūlyme įrangos kainos nurodyti nereikia**, **pati įranga bus perkama atskiru pirkimu**.

Nurodomi pageidaujami įrangos matmenys, kiti techniniai parametrai:

3.13.1. Nerūdijančio plieno stalas su bortu, stalčiais ir grotelių lentyna. Matmenys (ilgis x plotis x aukštis cm) apie 120x70x85 **(1 vnt.)**.

3.13.2. Nerūdijančio plieno stalas su bortu, 2 plautuvėmis ir 2 atskirais maišytuvais bei grotelių lentyna. Matmenys (ilgis x plotis x aukštis cm) apie 120x60x85 **(1 vnt.)**

3.13.3. Nerūdijančio plieno plovimo vonia su bortu, maišytuvu ir dušu. Matmenys (ilgis x plotis x aukštis cm) apie 90x90x85 **(1 vnt.).**

3.13.4. Nerūdijančio plieno stalas su bortu, plautuve, maišytuvu. Matmenys (ilgis x plotis x aukštis cm) apie 120x70x85 **(1 vnt.)**.

3.13.5. Elektrinė viryklė su orkaite, 6 kaitviečių, korpusas – iš nerūdijančio plieno **(1 vnt.).**

3.13.6. Elektrinė keptuvė su paverčiama kepimo plokšte, talpa- apie 70 l, pagaminta iš nerūdijančio plieno **(1 vnt.).**

3.13.7. Elektrinis virimo katilas su išleidimo kranu ir maišytuvu, talpa – apie 100 l, iš nerūdijančio plieno **(1 vnt.).**

3.13.8. Konvekcinė elektrinė kepimo krosnis: galia kW/ apie – 18/380, trijų kepimo kamerų su konvekcija ir drėkinimu, pilnai iš nerūdijančio plieno **(1vnt.).**

3.13.9. Mėsmalė: našumas apie 300 kg/h, korpusas - aliuminio, malimo dalis - ketaus, peiliukai ir sietelis nerūdijančio plieno **(1 vnt.).**

3.13.10. Plaktuvas – maišytuvas su universalia pavara: universalus stalinis – grindų modelis, su 3 greičiu pavarų dėže, indo talpa – apie 40 l, rankinis katilo pakėlimo mechanizmas **(1 vnt.).**

3.13.11. Daržovių pjaustyklė: našumas – apie 2 kg/min, pakrovimo talpa apie 0,9 l, Variklio apsauga nuo perkaitimo, korpusas – iš aliuminio, padavimo įrenginys – iš polikarbonato **(1vnt.).**

3.13.12. Svarstyklės: maksimalus svėrimo svoris apie 15 kg, apsaugos klasė IP-66, n/pl platforma, LED ekranas, elektros panelė– su lietimo funkcija **(1vnt.).**

3.13.13. Svarstyklės: elektrinės su nerūdijančio plieno indu, indo talpa apie – 5 kg, LED ekranas **(1 vnt.).**

3.13.14. Šaldytuvas su šaldikliu: šaldytuvo talpa – apie 300 l, šaldiklio talpa – apie 90 l **(3 vnt.)**

3.13.16. Įrengti praustuvą ir maišytuvą (valgyklos darbuotojams rankoms plauti) **(1 vnt.).**

3.13.17. Bulvių skutimo mašina: našumas – apie 150 kg/h, įkrova – apie 10 kg **(1 vnt.).**

3.13.18. Nerūdijančio plieno gartraukiai (pagal poreikį).

**3.14. Patalpoje 1-36** prie virtuvės įrengti daržovių sandėlį, įrengiant elektros instaliaciją, apšvietimą, vėdinimo sistemas. Patalpoje 1-37 vietoje lango įrengti duris maisto padavimui į sandėlius. Patalpose 1-37 ir 1-36 grindų danga – akmens masės plytelės, sienų apdaila (iki lubų) – keramikinių plytelių, lubos – dažomos.

**Suprojektuoti visą nurodytą įrangą, parengti įrangos technines specifikacijas**. Projektuojant įrangą ir jos išdėstymą, derinti su užsakovu. **Pasiūlyme įrangos kainos nurodyti nereikia**, **pati įranga bus perkama atskiru pirkimu**.

3.14.1. Platforminės svarstyklės: LED ekranas, pašvietimas. Maksimalus svėrimo svoris apie 150 kg **(1 vnt.).**

3.14.2. Nerūdijančio plieno lentyna: matmenys apie 150x200x60 **(1 vnt.**).

3.14.3. Platforma: nerūdijančio plieno, bulvių ir morkų sandėliavimui **(1 vnt.**).

**3.15. Patalpoje 1-38** įrengiamas maisto sandėlis įrengiant elektros instaliaciją, apšvietimą, vandentiekio, nuotekų, vėdinimo sistemas. Pertvaroje tarp patalpų 1-38 ir 1-37 įrengiamos durys. Grindų danga – akmens masės plytelės, sienų apdailą (iki lubų) numatyti iš keramikinių plytelių, lubos – dažomos.

**Suprojektuoti visą nurodytą įrangą, parengti įrangos technines specifikacijas**. Projektuojant įrangą ir jos išdėstymą, derinti su užsakovu. **Pasiūlyme įrangos kainos nurodyti nereikia**, **pati įranga bus perkama atskiru pirkimu**.

3.15.1. Šaldytuvas su šaldikliu**:** šaldytuvo talpa – apie 340 l, šaldiklis **–** apie90 l, **(2 vnt.).**

3.15.2. Šaldiklis: šaldiklio talpa – apie 120 l, užšaldymo pajėgumas – apie 26 kg/24 val. **(1vnt.).**

3.15.3. Nerūdijančio plieno stalas su plautuve ir grotelių lentyna: matmenys (ilgis x plotis x aukštis cm) apie 120x70x85 **(1 vnt.).**

3.15.4. Svarstyklės: maksimalus svėrimo svoris apie 15 kg. Apsaugos klasė IP-66, n/pl platforma, LED ekranas, elektros panelė su lietimo funkcija **(1 vnt.).**

3.15.5. Nerūdijančio plieno lentyna (įrengiant per visą galinę sieną), matmenys apie 550x200x60 **(1 vnt**).

3.16. Išardomos pertvaros tarp šių patalpų: 1-29 ir 1-33, 1-33 ir 1-34, 1-34 ir 1-32, 1-34 ir 1-31, 1-32 ir 1-31. Gautoje erdvėje pastatant naujas pertvaras, suprojektuojama ir įrengiama: ŽN sanitarinis mazgas, sanitariniai mazgai darbuotojams, dvi persirengimo su dušais patalpos. Grindų danga – akmens masės plytelės, sienų apdailą (iki lubų) numatyti iš keramikinių plytelių, lubos – dažomos. Projektuojant, sprendinius derinti su užsakovu.

3.17. Patalpoje 1-39 įrengiamas logopedo (administracijos) kabinetas. Grindų danga – homogeninė PVC, sienos ir lubos – dažomos, sumontuojamas praustuvas ir maišytuvas su jutiminiu davikliu.

3.18. Patalpą 1-3 padalinus pertvara pusiau, įrengiama raštinė, įėjimas iš koridoriaus 1-11 pusės. Grindų danga – homogeninė PVC, sienos ir lubos – dažomos.

3.19. Išardomos pertvaros tarp šių patalpų: 1-6 ir 1-7, 1-7 ir 1-10, 1-10 ir 1-15, 1-10 ir 1-12, 1-12 ir 1-13, 1-13 ir 1-14, 1-15 ir 1-12, 1-15 ir 1-13, 1-15 ir 1-14, 1-15 ir 1-17, 1-17 ir 1-14. Išardoma esama pertvara į koridorių 1-11. Gautoje erdvėje įrengiama salė. Atitvarą tarp koridoriaus ir salės įrengti iš stumdomų (slankiojančių) aliuminio profilių, įstiklinta grūdintu stiklu. Atitvaros segmentai turi būti sustumiami į dvi dalis skirtingose patalpos pusėse, kad atsivertų atvira erdvė renginiams. Perdanga apšiltinama iš viršaus. Salės patalpoje įrengiamos šildomos grindys. Grindų danga įrengiama iš homogeninės PVC dangos. **Grindų danga ekologiška, patvari, aukštos kokybės, slopinanti 15-19 dB garsą, su padidinta paviršiaus apsauga ir dviguba ultravioletinių spindulių poveikiui atsparia apdaila.** Sienos ir lubos – dažomos.

**3.19. Pastato 1C2p II aukšto** patalpoje 2-18 įrengiama žaidimų – sporto patalpa, išgriaunant dalį pertvarų nuo langų pusės, praėjimui tarp patalpų 2-18 ir 2-23 bei tarp patalpų 2-18 ir 2-13. Grindų danga – homogeninė PVC. **Grindų danga ekologiška, patvari, aukštos kokybės, slopinanti 15-19 dB garsą, su padidinta paviršiaus apsauga ir dviguba ultravioletinių spindulių poveikiui atsparia apdaila.** Sienos ir lubos -- dažomos.

**3.20. Pastato 1C2p II aukšte** išgriaunamos pertvaros tarp šių patalpų: 2-2 ir 2-3, 2-2 ir 2-19, 2-3 ir 2-19, 2-4 ir 2-5, 2-24 ir 2-20, 2-23 ir 2-24, 2-23 ir 2-20 2-13 ir 2-12, 2-12 ir 2-17, 2-13 ir 2-17. Tarp patalpų 2-1 ir 2-30 bei tarp patalpų 2-6 ir 2-7 įrengiamai įėjimai. Gautose erdvėse pagal Lietuvos higienos normų HN 75:2016 reikalavimus įrengiamos **4** **(keturioms)** darželio grupėms (tualetų-prausyklų, priėmimo–nusirengimo, žaidimų–miegamųjų ir virtuvėlių) patalpos. Visose antro aukšto patalpose nuimama esama grindų danga, nuvalomas paviršius. Esamos grindys išlyginamos cementinio skiedinio sluoksniu. Tualetų prausyklų patalpose grindys įrengiamos iš akmens masės plytelių, sienos (iki lubų) – iš keramikinių plytelių, lubos – dažomos. Žaidimų, miegamųjų, priėmimo–nusirengimo patalpose grindys įrengiamos iš homogeninės PVC dangos. **Grindų danga ekologiška, patvari, aukštos kokybės, slopinanti 15-19 dB garsą, su padidinta paviršiaus apsauga ir dviguba ultravioletinių spindulių poveikiui atsparia apdaila.** Sienos ir lubos – dažomos. **WC pertvaros įrengiamos iš vienspalvių aukšto slėgio laminato (HPL plokščių).** Darželio patalpose pagal Lietuvos higienos normų HN 75:2016 reikalavimus įrengiamos virtuvėlės, kuriose būtų įrengtos dvigubos nerūdijančio plieno plautuvės indams plauti ir maišytuvai. Grindų danga – akmens masės plytelės, sienos išklijuojamos keramikinėmis plytelėmis iki lubų. Lubos – dažomos. Suprojektuojami ir įrengiami atskiri ne grupės tualeto patalpose sanitariniai mazgai darbuotojams. Grindų danga – akmens masės plytelės, sienos išklijuojamos keramikinėmis plytelėmis iki lubų, lubos – dažomos.

**4. Konstrukcijų dalis.** (Pagal galiojančius statybos techninius reglamentus).

**5. Technologijos dalis. (**Pagal galiojančius statybos techninius reglamentus).

**6. Vandentiekio nuotekų ir dalis.** (Pagal galiojančius statybos techninius reglamentus ir pagal **2017-03-08 UAB ,,Kauno vandenys“ išduotas prisijungimo sąlygas Nr. 54-358 vandens tiekimui ir nuotekų šalinimui**):

6.1. Vandentiekio (šalto bei karšto) ir nuotekų inžinerinių sistemų rekonstravimas. Išardomi seni ir įrengiami nauji vandentiekio ir nuotekų vamzdynai bei armatūra. Išardomi seni ir sumontuojami nauji sanitariniai prietaisai.

6.2. Sanitariniai prietaisai lopšelio–darželio grupių tualetų–prausyklų patalpose projektuojami nauji pagal Lietuvos higienos normų HN 75:2016 reikalavimus. Praustuvai (keramikiniai sujungti, vientisi). Maišytuvai įrengti su jutiminiais davikliais, klozetai – sieniniai. Suprojektuotose sanitariniuose mazguose darbuotojams pagal reikalavimus įrengiami sanitariniai prietaisai (klozetai, praustuvai ir kt.)

6.3. Suprojektuoti ir įrengti riebalų gaudylę. Ūkio – buities nuotekų, išleidžiamų į miesto nuotekų tinklus, užterštumai neturi viršyti aplinkosaugos reikalavimų nuotekoms tvarkyti.

6.4. Rekonstruoti vandentiekio įvadą. Išardyti seną ir įrengti naują.

6.5. Prie pastato iš kiemo pusės įrengti čiaupą laistymui.

6.6. Įrengti drenažą rūsyje.

6.7. Įrengti naują pastato **1C2p** drenažą.

**7. Šildymo, vėdinimo ir oro kondicionavimo dalis.** (Pagal HN 75:2016 reikalavimus ir galiojančius statybos techninius reglamentus).

7.1. Paskaičiuoti šildymo, karšto vandens ruošimo poreikius ir naujai projektuojamų sistemų hidraulinį pasipriešinimą.

7.2. Rekonstruoti šildymo sistemą. Išardoma sena ir įrengiama nauja (šildymo vamzdynai, armatūra ir šildymo prietaisai nauji). Lopšelio – darželio grupių **I aukšto** patalpose (priėmimo–nusirengimo, žaidimų – miegamųjų, tualetų – prausyklų bei pirmo aukšto salėje) įrengiamos šildomos grindys.

7.3. Šildymo prietaisai ir įrenginiai turi būti saugūs, prieinami valyti, aštrios briaunos apsaugotos nuimamomis grotelėmis.

7.4. Įrengti šildymo prietaisus ir vėdinimo sistemą rūsio patalpose.

7.5. Suprojektuoti ir įrengti vėdinimo sistemą (salės, valgyklos, sanitarinių mazgų ir kt. patalpų).

Vėdinimo sistemos turi būti uždengiamos apdailinėmis plokštėmis (pvz., gipso plokštėmis).

7.6. Iki esamos dujinės katilinės rūsyje įrengti šildymo ir karšto vandens tiekimo sistemas (pridedama esamos katilinės projektas). Katilinės projektuoti ir įrengti nereikia. Jeigu reikės, tai atliks katilinę eksploatuojanti įmonė UAB ,,Gilius ir Ko“ pagal šio pirkimo rangovo paskaičiuotus elektros, karšto vandens ruošimo ir šilumos poreikius.

**8. Elektrotechnikos dalis.** (Pagal galiojančius statybos techninius reglamentus ir pagal 2017-03-17 AB ,,ESO“ prisijungimo sąlygas Nr. TS17-09401).

8.1 Elektros įvado galingumo paskaičiavimas. Paskaičiuoti elektros energijos galios poreikius ir tiekimo patikimumo užtikrinimą pagal projektuojamus įrenginius, apšvietimą, virtuvės įrenginių galias ir kt.

8.2. Parengti prisijungimo prie Operatoriaus **elektros tinklų projektą** vadovaujantis AB ,,ESO“ prisijungimo sąlygomis. Organizuoti (jei reikia) prisijungimo sąlygų patikslinimą. Projektą suderinti su prisijungimo sąlygas išdavusia bei kitomis reikiamomis institucijomis.

8.3. Esamos elektros skydinės rekonstravimas. Visos susidėvėjusios įrangos pakeitimas nauja, įvertinus paskaičiuotus galingumus.

8.4. Elektros instaliacijos atnaujinimas visose pastato 1C2p patalpose (jėgos kabeliai, apšvietimo sistemos, jungikliai, kištukiniai lizdai, šviestuvai ir kiti prietaisai – nauji). **Grupėse numatomas šilto spektro nuo 2700 iki 3500 K LED arba liuminescencinis apšvietimas. Vienodi šviestuvai turi turėti vienodų charakteristikų šviesos šaltinius.** Patalpų apšvietimo lygis turi atitikti galiojančius normatyvus. Įrengti rozetes žaidimų – miegamųjų, salės, žaidimų – sporto, logopedo ir raštinės patalpose. Visose lopšelio – darželio priėmimo nusirengimo patalpose įrengti kištukinius lizdus rūbų džiovinimo spintoms. Visose prausyklų patalpose įrengti kištukinius lizdus elektriniams rankų džiovintuvams pajungti. Projektuojant, sprendinius derinti su užsakovu.

8.5. Įrenginių ir pastato žaibosaugos sistemos įrengimas pagal reikalavimus.

8.6. Įrenginių ir pastato įžeminimas pagal reikalavimus.

8.7. Suprojektuoti ir įrengti teritorijos apšvietimą nuo pastato fasado.

**9. Elektroninių ryšių (telekomunikacijų) dalis.** (Pagal galiojančius statybos techninius reglamentus).

9.1.Suprojektuoti integruotą kompiuterinį tinklą, numatant komutacinę spintą, įrengti komutacinius panelius, ryšių kabelius.

9.2. Įrengti 4 (keturias) kompiuterinės rozetes po 2 (dvi) ant skirtingų sienų, su galimybe kiekvienoje rozetėje turėti tiek telefoninį, tiek kompiuterinį ryšį šiose patalpose: žaidimų – sporto, salėje, visose lopšelio ir darželio grupių žaidimų kambariuose, logopedės kabinete ir raštinės kabinete.

9.3. Pirmame aukšte suprojektuotoje salėje numatyti galimybę multimedia įrangai pajungti.

9.4. Antro aukšto žaidimų – sporto patalpoje 2-18 numatyti galimybę pajungti interaktyviųjų grindų įrenginį.

**10. Apsauginės signalizacijos** **dalis** (Pagal galiojančius statybos techninius reglamentus).

10.1. Apsauginės signalizacijos įrengimas, numatant stiklo dūžio jutiklius, magnetinius kontaktinius jutiklius, judesio jutiklius.

10.2. Vaizdo stebėjimo sistemos įrengimas. Pastato išorės stebėjimui numatomos vaizdo kameros.

Turi būti stebima visa lopšelio - darželio teritorija. Pastato išorės teritorijos stebėjimui įrengiamos vaizdo kameros. Jos komplektuojamos kartu su maitinimo šaltiniais. Vaizdas turi būti matomas kaip dieną taip ir naktį, visiškoje tamsoje: 3-priešrūkinio režimo lygiai, naktinis IR pašvietimas iki 60 m. Nuotolinis kameros valdymas – per OSD meniu, nuotolinio kameros parametrų valdymo pultas jungiamas prie DVR-o. Derinamas apžvalgos kampas ne blogiau nuo 30º iki 90º. Vaizdo sensoriaus dydis – ne mažiau 1/3 colio, maksimali ir programiškai nepadidinta skiriamoji geba ne mažiau 1280x960, maitinimas – 12VDC, ne daugiau 380 mA, ekspozicijos laikas – ne siauresnis 1/50-1 s, darbinė temperatūra – ne siauresnė -20º-+50ºC, apsaugos nuo aplinkos poveikio klasė ne žemesnė nei IP66.

**11. Gaisro aptikimo ir signalizavimo dalis.** (Pagal galiojančius statybos techninius reglamentus), privalomųjų dokumentų reikalavimus, esminius statinio reikalavimus tarp jų gaisro ir saugumo technikos, naudojamų prietaisų instrukcijas.

**12. Procesų valdymo ir automatizavimo dalis** (Pagal galiojančius statybos techninius reglamentus)

**13. Gaisrinės saugos dalis** (Pagal galiojančiusstatybos techninius reglamentus).

**PRIEDAI:**

1. 2017-03-17 prisijungimo sąlygos prie elektros tinklų Nr. TS17-09401, 3 lapai;

2. 2017-03-08 prisijungimo sąlygos vandens tiekimui ir nuotekų šalinimui Nr. 54-358, 1 lapas;

3. Vaikų žaidimo aikštelių įrenginių pavyzdžių nuotraukos, 8 lapai;

4. Žemės sklypo plano kopija, 2 lapai;

5. Žemės sklypo kadastro duomenys, 2 lapai;

6. Nekilnojamojo turto registro centro duomenų banko išrašo kopija, 3.lapai;

7. Nekilnojamojo daikto kadastrinių matavimų dokumentai, 17 lapų;

8. UAB ,,Gilius ir Ko“ esamos dujinės katilinės planas, 1 lapas.